Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**E L Ő T E R J E S Z T É S**

a Damjanich János Szakképző Iskola, Gimnázium és Kollégium elnevezésének véleményezésére

Martfű Város Önkormányzata Képviselő-testületének

2016. február 25-i ülésére

Előkészítette: Szász Éva jegyző

Véleményező: Oktatási, Művelődési, Sport, Civil és Egyházi Kapcsolatok Bizottsága

Döntéshozatal: minősített többség

Tárgyalás módja: nyilvános ülés

**Tisztelt Képviselő-testület!**

A Szolnoki Szolgáltatási Szakképzési Centrum kérelemmel fordult Martfű Város Önkormányzata felé, melyben kérte, hogy az önkormányzat véleményezze a Szolnoki Szolgáltatási SZC Damjanich János Szakképző Iskolája, Gimnáziuma és Kollégiuma elvezés Szolnoki Szolgáltatási SZC Damjanich János Szakképző Iskolája és Kollégiuma névre történő megváltoztatását.

A névváltoztatás indoka: funkciócsökkenés.

Mivel a nemzeti köznevelésről szóló 2011. évi CXC törvény (a továbbiakban: köznevelési törvény) 83. § (4) bekezdésének h.) pontja alapján a működtető önkormányzat véleményét is ki kell kérni, ezért terjesztették a javaslatukat a Tisztelt Képviselő-testület elé.

A Képviselő-testület döntéséről szóló határozatot továbbítani kell a Szolnoki Szolgáltatási Szakképzési Centrum részére.

Fentiek alapján kérem a Tisztelt Képviselő-testületet tárgyalja meg az előterjesztést és fogadja el az alábbi határozati javaslatot.

Határozati javaslat:

Martfű Város Önkormányzata Képviselő-testületének

……/2016.(…..) határozata

a Damjanich János Szakképző Iskola, Gimnázium és Kollégium elnevezésének véleményezéséről

Martfű Város Önkormányzatának Képviselő-testülete megtárgyalta a Szolnoki Szolgáltatási Szakképzési Centrum kérelmét a Damjanich János Szakképző Iskola, Gimnázium és Kollégium intézmény elnevezésének véleményezésére vonatkozóan, és az alábbiak szerint döntött.

Martfű Város Önkormányzatának Képviselő-testülete egyetért azzal, hogy az intézmény Szolnoki Szolgáltatási SZC Damjanich János Szakképző Iskolája és Kollégiuma elnevezést kapja.

Erről értesülnek:

1. Szolnoki Szolgáltatási Szakképzési Centrum, [szoszolgszc@gmail.com](mailto:szoszolgszc@gmail.com)

2. JNSZ Megyei Kormányhivatal Szolnok

3. Valamennyi képviselő helyben

Martfű, 2016. február 16.

Dr. Papp Antal

polgármester